《萍水秋清》
明代·吴宣

岩前流水不知名，萍约秋波一鉴清。志在史君方揽辔，心通孺子旧歌缨。

寒凝片月山将晚，远映残红野欲晴。惆怅美人天各所，蒹葭霜冷不胜情。

作者简介：江西崇仁人，字师尼，号野庵。景泰四年举人，授左都督府经历。坐劾长僚不法，逮下狱，十年始得释。改中军都督府，升镇远知府，道病卒。有《野庵文集》。